James Thompson (politiker)

James Thompson (1875–1921) var en amerikansk politiker, advokat og banksjef i La Crosse i Wisconsin.

Han vokste opp på en gård ved York i Green County i Wisconsin. Foreldrene kom fra Hallingdal.

Han var privatpraktiserende advokat i La Crosse og ble valgt to ganger til offentlig anklager i La Crosse County.

Han var en progressiv republikaner og kjent som en dyktig folketaler. Han takket nei til oppfordringer om å stille som borgermester og kongressmann, men var delegasjonsleder ved det republikanske landsmøtet i 1916.

Thompson stilte i 1920 som motkandidat til senator Irvine Lenroot, som den andre av Wisconsins senatorer, den progressive lederen Robert La Follette, ikke mente var radikal nok. Thompson tapte den republikanske nominasjonen mot Lenroot med knapp margin og stilte som uavhengig kandidat ved selve valget, men vant heller ikke der.

Referanser 

Advokater fra USA
Personer fra USA av norsk opphav
Personer fra La Crosse i Wisconsin